૧૦ ગ્રામે રૂ.૧૩૦૦થી વધુનો ઘટાડો નોંધાયો છે. જ્યારે ચાંદીમાં પ્રતિ કિલો રૂ.૩પ૦૦થી વધુ તૂટ્યા છે. સ્થાનિક જ્વેલર્સ એવું માની રહ્યા હતા કે સોનાના ભાવ ઊંચા છે એટલે નવી ઘરાકીનો અભાવ છે. પરંતુ સોનાના ભાવમાં ખાસ્સો એવો ઘટાડો નોંધાયા પછી પણ ઘરાકી તો દૂર દિવાળીના ઓર્ડર બુકિંગના પણ ફાંફાં છે. આવતી કાલે દશેરા છે. જ્યારે આગામી ર૩ ઓકટોબર દિવાળી પૂર્વે પુષ્ય નક્ષત્ર છે. સામાન્ય રીતે દિવાળી અને પુષ્ય નક્ષત્રની ખરીદીના ઓર્ડર બુકિંગ ત્રણ-ચાર સપ્તાહ અગાઉથી થઇ જતાં હોય છે, પરંતુ આ વખતે જ્વેલરી બજારમાં સોનાના ભાવ ઘટ્યા હોવા છતાં તહેવારો પૂર્વે ઠંડોગાર માહોલ જોવા મળી રહ્યો છે તેવો મત માણેકચોક જ્વેલર્સ બજારના વેપારીઓ વ્યક્ત કરી રહ્યા છે.